{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":5,"n_cols":6,"rows_kept":5,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje s javnošću za Nacrt prijedloga Nacionalnog plana razvoja prerade drva i proizvodnje namještaja RH za razdoblje od 2022. do 2030. godine i Nacrt prijedloga Akcijskog plana provedbe Nacionalnog plana razvoja prerade drva i proizvodnje namještaja Republike Hrvatske za razdoblje od 2022. do 2024."]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Hrvatska komora inženjera šumarstva i drvne tehnologije","NACIONALNI PLAN","Poštovani,\nPredlažemo dodati HKIŠDT kao sunositelja provedbe planiranih mjera, i to mjera:\nPS1 – Mjera 1, 3, 4, 5, 6, 7\nPS2 – Mjera 11\nPS4 - Mjera 17, 18, 19\n\nNaime, HKIŠDT (Hrvatska komora inženjera šumarstva i drvne tehnologije) se spominje u Nacrtu prijedloga Nacionalnog plana razvoja prerade drva i proizvodnje namještaja Republike Hrvatske za razdoblje od 2022. do 2030. godine i Nacrtu prijedloga Akcijskog plana provedbe Nacionalnog plana razvoja prerade drva i proizvodnje namještaja Republike Hrvatske za razdoblje od 2022. do 2024. godine samo u Popisu korištenih kratica, i nigdje više u tekstu prijedloga, odnosno nije predviđena u provedbi niti jedne aktivnosti i mjere. \nHrvatska komora inženjera šumarstva i drvne tehnologije osnovana je temeljem Zakona o HKIŠDT (NN 22/2006) kao tijelo javne vlasti, samostalna i neovisna strukovna organizacija u koju se udružuju inženjeri šumarstva i drvne tehnologije koji obavljaju stručne poslove iz područja šumarstva, lovstva i drvne tehnologije (ovlašteni inženjeri), radi zastupanja i usklađivanja zajedničkih interesa, zaštite javnog interesa i zaštite interesa trećih osoba.\nJedna od aktivnosti Komore je promicanje razvoja struke i organizacija stručnoga usavršavanja članova. Mišljenja smo kako HKIŠDT svakako treba biti uključena barem u aktivnosti toga tipa, sukladno svojim ovlastima i ulozi, do eventualnoga donošenja zakonodavnoga okvira u području prerade drva, kako bi zaživjele ovlasti i zadaci Komore.\nSilvija Zec, predsjednica HKIŠDT","Prihvaćen","Prihvaća se"]
[2,"IVA NAPPHOLZ","NACIONALNI PLAN","Poštovani,\n\nšaljem mišljenje te  prijedloge izmjena i dopuna:\n\n1. Prijedlog Nacionalnog plana razvoja prerade drva i proizvodnje namještaja RH, za razdoblje od 2022. do 2030. godine, ocjenjujemo kao vrlo kvalitetan dokument. Puna provedba Plana jamči stabilan i održiv razvoj prerade drva i proizvodnje namještaja, sukladno ciljevima i odredbama ovog Nacionalnog plana.\n\n2. U poglavlju 8. Mjere za provedbu posebnih ciljeva, Posebni cilj 1., Mjera 1., predlažemo dopuniti tekst „Jačanje stabilnosti opskrbe drvnim resursom gospodarskih subjekata prerade drva i proizvodnje namještaja“, tako da glasi : \nMjera 1.: „Jačanje stabilnosti opskrbe drvnim resursom gospodarskih subjekata prerade drva i proizvodnje namještaja, unapređenjem odredbi važećih Pisama razumjevanja za ugovaranje okvirnih i godišnjih ugovora za kupoprodaju trupaca i kupoprodaju prostornog drva“.\n\nOBRAZLOŽENJE :\nU poglavalju 3.3. ovog Nacionalnog programa piše ; „Analizom uspješnosti provedbe razvojnih mjera za prioritetna područje razvoja u okviru izrade izvješća o provedbi Strategije do 2020.  utvrđeno je ostvarivanje općeg cilja za tri područja razvoja i to podatkovna platforma prerade drva i proizvodnje namještaja, opskrba drvnom sirovinom prerade drva i proizvodnje namještaja te investicijska platforma prerade drva i proizvodnje namještaja..“ To znači da Vlada RH pozitivno ocjenjuje postojeći model opskrbe drvnom sirovinom, te se može smatrati osnovom koju treba  u narednom razdbolju dodatno unaprijediti, kako bi se ostvarili ciljevi ovog Nacionalnog programa. To je razlog za dopunu teksta, koju predlažemo.\n\n3. U poglavlju 8. Mjere za provedbu posebnih ciljeva, Posebni cilj 1., Mjera 4., predlažemo promjenu u tekstu koji glasi : „Osiguranje modela institucionalne i financijske podrške promociji i marketingu proizvoda i djelatnosti a posebno sudjelovanja proizvođača u zajedničkim nastupima na odabranim međunarodnim sajmovima, s ciljem ostvarivanja kontinuiteta prisutnosti, tržišnih kontakata i vidljivosti“.\n\nPredlažemo u ovom tekstu izbaciti riječ „zajedničkim“\n\nOBRAZLOŽENJE ;\nIzbacivanjem riječi „zajedničkim“, otvara se prostor  da nastupi na sajmovima mogu biti zajednički, ali ne moraju. Na ovaj način poduzetnici, ovisno o vrsti proizvoda, mogu ali ne moraju nastupiti zajednički na sajmovima, a da ostvare pravo na potporu. Ovo se osobito odnosi na specifičnosti sajmovanja proizvođača namještaja.\n\ndr. Ivić Pašalić, predsjednik - HUP Udruge drvne i papirne industrije","Primljeno na znanje","2. Primljeno na znanje\n     Prijedlog će se razmotriti prilikom donošenja konačnog prijedloga ovoga akta.\n\n 3. Prihvaća se"]